তথ্যবিবরণী নম্বর : ২৯৯৬

বন্যা পরিস্থিতির সার্বিক উন্নতি

**সকল নদ-নদীর পানি বিপৎসীমার নিচে**

ঢাকা, ২৮ শ্রাবণ (১২ আগস্ট) :

 দুর্যোগ ব্যবস্থাপনা ও ত্রাণ মন্ত্রণালয়ের ন্যাশনাল ডিজাস্টার রেসপন্স কো-অর্ডিনেশন সেন্টারের আজ দুপুর ৩টার প্রতিবেদন অনুযায়ী গঙ্গা ও দক্ষিণ-পূর্বাঞ্চলীয় নদীসমহূ ব্যতীত দেশের সকল প্রধান নদ-নদীসমূহের পানি সমতল হ্রাস পাচ্ছে; যা আগামী ৪৮ ঘণ্টা পর্যন্ত অব্যাহত থাকতে পারে। গত ২৪ ঘণ্টায় ৫৪টি স্থানে পানির সমতল হ্রাস পেয়েছে, বৃদ্ধি পেয়েছে ১৫টি স্থানে। সকল নদ-নদীর পানি বিপৎসীমার নিচ দিয়ে প্রবাহিত হচ্ছে।

 প্রতিবেদনে বলা হয় ঢাকা, ফরিদপুর, মাদারীপুর, যশোর, কুষ্টিয়া, খুলনা, বরিশাল, পটুয়াখালী, নোয়াখালী, কুমিল্লা, চট্টগ্রাম এবং কক্সবাজার অঞ্চলসমূহের উপর দিয়ে দক্ষিণ / দক্ষিণ-পূর্ব দিক থেকে ঘণ্টায় ৪৫-৬০ কিঃ মিঃ বেগে অস্থায়ীভাবে দমকা / ঝড়ো হাওয়া বয়ে যেতে পারে। সেই সাথে বৃষ্টি / বজ্রসহ বৃষ্টি হতে পারে। এসব এলাকার নদী বন্দরসমূহকে ১ নম্বর (পুনঃ) ১ নম্বর সতর্ক সংকেত দেখাতে বলা হয়েছে।

 উত্তর বঙ্গোপসাগর ও তৎসংলগ্ন এলাকায় একটি লঘুচাপ সৃষ্টি হয়েছে। মৌসুমী বায়ুর অক্ষের বর্ধিতাংশ পাঞ্জাব, হরিয়ানা, উত্তর প্রদেশ, বিহার, গাঙ্গেয় পশ্চিমবঙ্গ, লঘুচাপের কেন্দ্রস্থল ও বাংলাদেশের মধ্যাঞ্চল হয়ে আসাম পর্যন্ত বিস্তৃত রয়েছে। মৌসুমী বায়ু বাংলাদেশের দক্ষিণাঞ্চলে সক্রিয় এবং অন্যত্র মোটামুটি সক্রিয় ও উত্তর বঙ্গোপসাগরে তা মাঝারি অবস্থায় রয়েছে।

 সরকার গত ১ জুলাই থেকে আজ পর্যন্ত বিভিন্ন জেলায় ২৮ হাজার ৬৫০ মে. টন চাল, ৪ কোটি ৯৩ লাখ ৫০ হাজার টাকা, ১ লাখ ১৮ হাজার কার্টুন শুকনা খাবার, ৮ হাজার ৫০০ সেট তাঁবু, ৫৪ হাজার ৭০০ বান্ডিল ঢেউটিন, গৃহ নির্মাণে ১৬ কোটি ৪১ লাখ টাকা, শিশুখাদ্য ক্রয়ে ১৮ লাখ টাকা এবং গোখাদ্য ক্রয়ে ২৪ লাখ টাকা বরাদ্দ প্রদান করেছে।

#

কাদের/বিবেকানন্দ/সঞ্জীব/বিপু/২০১৯/১৯০০ ঘণ্টা

তথ্যবিবরণী নম্বর : ২৯৯৫

**সারা দেশে ডেঙ্গু পরিস্থিতি**

ঢাকা, ২৮ শ্রাবণ (১২ আগস্ট) :

 স্বাস্থ্য অধিদপ্তরের হেলথ্‌ ইমার্জেন্সি অপারেশন সেন্টার ও কন্ট্রোল রুমের প্রতিবেদন অনুযায়ী গত পয়লা জানুয়ারি থেকে আজ পর্যন্ত ডেঙ্গু জ্বরে আক্রান্ত রোগীর সংখ্যা সর্বমোট ৪৩ হাজার ২৭১ জন। বিভিন্ন হাসপাতালে চিকিৎসা শেষে এ পর্যন্ত সুস্থ হয়ে বাড়ি ফিরে গেছেন মোট ৩৫ হাজার ২২৫ জন। এ পর্যন্ত ৪০ জন ডেঙ্গু জ্বরে আক্রান্ত হয়ে মারা গেছেন।

 বর্তমানে ঢাকায় ৪০টি সরকারি ও বেসরকারি হাসপাতালে সর্বমোট ভর্তি রোগীর সংখ্যা ৪ হাজার ২০২ জন এবং ঢাকার বাইরে অন্যান্য বিভাগে মোট ভর্তি রোগীর সংখ্যা ৩ হাজার ৮০৪ জন। গত ২৪ ঘণ্টায় দেশের বিভিন্ন হাসপাতালে ডেঙ্গু জ্বরে আক্রান্ত নতুন রোগী ভর্তি হয়েছে ২ হাজার ৯৩ জন।

#

পরীক্ষিৎ/রবি/লাভলী/২০১৯/১৭০০ ঘণ্টা

তথ্যবিবরণী নম্বর : ২৯৯৪

**খুলনায় যথাযোগ্য মর্যাদায় পবিত্র ঈদুল আজহা উদ&যাপিত**

খুলনা, ২৮ শ্রাবণ (১২ আগস্ট ) :

 যথাযথ ধর্মীয় ভাবগাম্ভীর্য ও বিপুল উৎসাহ উদ্দীপনার মধ্য দিয়ে সোমবার সারা দেশের মতো খুলনায় পবিত্র ঈদুল আজহা উদ&যাপিত হয়েছে।

 দিবসটি উদ&যাপন উপলক্ষে সূর্যোদয়ের সাথে সাথে সরকারি ও বেসরকারি ভবনে জাতীয় পতাকা উত্তোলন করা হয়। মহানগরীর বিভিন্ন গুরুত্বপূর্ণ সড়ক ও সড়কদ্বীপ বাংলা ও আরবীতে ঈদ মোবারকখচিত ব্যানারে সজ্জিত করা হয়।

 মহানগরী খুলনায় প্রধান ঈদের জামাত অনুষ্ঠিত হয় টাউন জামে মসজিদে সকাল আটটায়। জামাতে ইমামতি করেন খুলনা টাউন জামে মসজিদের ভারপ্রাপ্ত খতিব আলহাজ্ব মাওলানা আবু দাউদ। এছাড়া কোর্ট জামে মসজিদে সকাল সাড়ে আটটায় একটি জামাত অনুষ্ঠিত হয়।

 ঈদের জামাতে খুলনার বিভাগীয় কমিশনার লোকমান হোসেন মিয়া, বিভিন্ন রাজনৈতিক দলের নেতৃবৃন্দ, জেলা প্রশাসক মোহাম্মদ হেলাল হোসেনসহ প্রশাসনের উর্ধ্বতন কর্মকর্তা এবং হাজার হাজার ধর্মপ্রাণ মুসল্লিগণ অংশগ্রহণ করেন। নামাজ শেষে দেশ, জাতি ও মুসলিম উম্মাহর শান্তি, অগ্রগতি ও সমৃদ্ধি কামনা করে বিশেষ মোনাজাত করা হয়। পরে মুসল্লিরা পরস্পর ঈদের শুভেচ্ছা বিনিময় করেন।

 দিবসটি উপলক্ষে বিভিন্ন হাসপাতাল, জেলখানা, শিশু সদন, ভবঘুরে কেন্দ্র ও দুঃস্থ কল্যাণ কেন্দ্রে বিশেষ খাবার পরিবেশন করা হয়। বাংলাদেশ বেতার, খুলনা বিশেষ অনুষ্ঠানমালা প্রচার করে।

#

সুলতান/পরীক্ষিৎ/রবি/লাভলী/২০১৯/১৩০০ ঘণ্টা

তথ্যবিবরণী নম্বর : ২৯৯৩

**রাজশাহীতে পবিত্র ঈদুল আজহা উদ&যাপিত**

রাজশাহী, ২৮ শ্রাবণ (১২ আগস্ট ) :

 যথাযোগ্য মর্যাদা ও আনন্দমুখর পরিবেশে রাজশাহীতে পবিত্র ঈদুল আজহা উদ&যাপিত হয়েছে।

 সোমবার সুর্যোদয়ের সাথে সাথে সকল সরকারি, আধাসরকারি, স্বায়ত্বশাসিত ও বেসরকারি ভবনসমূহে জাতীয় পতাকা উত্তোলন করা হয়। ঈদের দিন মহানগর এলাকার গুরুত্বপূর্ণ স্থান সড়ক ও সড়ক দ্বীপসমূহে ঈদ মোবারকখচিত ব্যানার ও পতাকা দিয়ে সজ্জিত করা হয়।

 রাজশাহী সিটি মেয়র এএইচএম খায়রুজ্জামান লিটন রাজশাহী শাহ মখদুম (রহ.) কেন্দ্রীয় ঈদগাহ ময়দানে ঈদের নামাজ আদায় করেন। এ সময় সরকারি ঊর্ধ্বতন কর্মকর্তাগণ, রাজনৈতিক নেতৃবৃন্দ ও ধর্মপ্রাণ মুসল্লিগণ ঈদের নামাজ আদায় করেন। নামাজ শেষে মেয়র সকল প্রকার ধর্মপ্রাণ মুসল্লিদের সাথে কুশল বিনিময় করেন।

 মহানগর শাহ্ মখদুম (র:) কেন্দ্রীয় ঈদগাহ ময়দানে সকাল আটটায় ঈদুল আজহার প্রধান জামাত অনুষ্ঠিত হয়। এছাড়া শহরের অন্যান্য স্থানে ঈদের জামাত অনুষ্ঠিত হয়।

 হাসপাতাল, কারাগার, এতিমখানা, শিশুকেন্দ্র, শিশুপরিবার, শিশুপল্লি, সরকারি শিশুসদন, ছোটমনি নিবাস, সেফ হোমসহ বিভিন্ন প্রতিষ্ঠানসমূহে উন্নতমানের খাবার পরিবেশন করা হয়।

#

হালিম/পরীক্ষিৎ/রবি/লাভলী/২০১৯/১৩০০ ঘণ্টা

তথ্যবিবরণী নম্বর : ২৯৯২

**জাতীয় সংসদের দক্ষিণ প্লাজায় পবিত্র ঈদুল আজহার জামাত অনুষ্ঠিত**

ঢাকা, ২৮ শ্রাবণ (১২ আগস্ট) :

ধর্মীয় ভাবগম্ভীর পরিবেশ ও যথাযথ মর্যাদায় সোমবার জাতীয় সংসদের দক্ষিণ প্লাজায় পবিত্র ঈদুল আজহার জামাত অনুষ্ঠিত হয়।

বিজ্ঞান ও প্রযুক্তি মন্ত্রী স্থপতি ইয়াফেস ওসমান, জাতীয় সংসদের ত্রাণ ও দুর্যোগ মন্ত্রণালয় সম্পর্কিত স্থায়ী কমিটির সভাপতি এ বি তাজুল ইসলাম, বাংলাদেশ জাতীয় সংসদের চিফ হুইপ নূর-ই-আলম চৌধুরী, জাতীয় সংসদের শ্রম ও কর্মসংস্থান মন্ত্রণালয় সম্পর্কিত স্থায়ী কমিটির সভাপতি মোঃ মুজিবুল হক, বাংলাদেশ জাতীয় সংসদ সচিবালয়ের সিনিয়র সচিব ড. জাফর আহমেদ খান, মন্ত্রিপরিষদের সদস্যবর্গ, সংসদ সদস্যবৃন্দ, সংসদ সচিবালয়ের কর্মচারিবৃন্দ এবং এলাকার সাধারণ মানুষ ঈদের নামাজ আদায় করেন।

নামাজ শেষে দেশ ও জাতির কল্যাণ, সুখ-শান্তি, সমৃদ্ধি ও অগ্রগতি কামনা করে বিশেষ মোনাজাত করা হয়।

স্পিকার ড. শিরীন শারমিন চৌধুরী এক বার্তায় পবিত্র ঈদুল আজহার শুভেচ্ছা জানিয়ে দেশের সমৃদ্ধি ও দেশবাসীর মঙ্গল কামনা করেন।

#

তারিক/পরীক্ষিৎ/রবি/লাভলী/২০১৯/১৩০০ ঘণ্টা

তথ্যবিবরণী নম্বর : ২৯৯১

**রাজশাহীতে পররাষ্ট্র প্রতিমন্ত্রীর ঈদুল আজহার নামাজ আদায়**

রাজশাহী, ২৮ শ্রাবণ (১২ আগস্ট) :

 পররাষ্ট্র প্রতিমন্ত্রী মো. শাহরিয়ার আলম রাজশাহীর আড়ানী কেন্দ্রীয় ঈদগাহ ময়দানে ঈদুল আজহার নামাজ আদায় করেন।

 সরকারি ঊর্ধ্বতন কর্মকর্তাগণ, রাজনৈতিক নেতৃবৃন্দ ও মুসল্লিগণ পররাষ্ট্র প্রতিমন্ত্রীর সাথে ঈদের নামাজ আদায় করেন। নামাজ শেষে প্রতিমন্ত্রী মুসল্লি ও সর্বস্তরের মানুষের সাথে কুশল বিনিময় করেন ।

 পররাষ্ট্র প্রতিমন্ত্রী ঈদের তাৎপর্য ও গুরুত্ব তুলে ধরে বলেন, তৃণমূল পর্যায়ের প্রতিটি মানুষ যাতে আনন্দমুখর পরিবেশে ঈদ উদ&যাপন করতে পারে সেলক্ষ্যে বর্তমান সরকার কাজ করে যাচ্ছে।

#

হালিম/পরীক্ষিৎ/রবি/লাভলী/২০১৯/১২৫৫ ঘণ্টা